CELEX: 32006D0606
Language: sl
Date: 2006-09-06 00:00:00
Title: 2006/606/ES: Odločba Komisije z dne 6. septembra 2006 o finančnem prispevku Skupnosti za izkoreninjenje klasične prašičje kuge na Slovaškem leta 2005 (notificirano pod dokumentarno številko C(2006) 3944)

8.9.2006   
            
            
               SL
            
            
               Uradni list Evropske unije
            
            
               L 246/15
            
         
      ODLOČBA KOMISIJE
   
   z dne 6. septembra 2006
   o finančnem prispevku Skupnosti za izkoreninjenje klasične prašičje kuge na Slovaškem leta 2005
   (notificirano pod dokumentarno številko C(2006) 3944)
   (Besedilo v slovaškem jeziku je edino verodostojno)
   (2006/606/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 3 Odločbe,
   ob upoštevanju naslednjega:
   
               (1)
            
            
               Da se prispeva k izkoreninjenju bolezni v najkrajšem možnem času, lahko Skupnost finančno prispeva k upravičenim odhodkom države članice pod pogoji, določenimi v členu 3(2) Odločbe 90/424/EGS.
            
         
               (2)
            
            
               Finančni prispevek Skupnosti v okviru nujnih ukrepov za boj proti klasični prašičji kugi urejajo pravila, določena v Uredbi Komisije (ES) št. 349/2005 (2) z dne 28. februarja 2005 o določitvi pravil v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS.
            
         
               (3)
            
            
               Izbruh klasične prašičje kuge se je na Slovaškem pojavil leta 2005. Pojav te bolezni predstavlja resno nevarnost za stalež živine v Skupnosti.
            
         
               (4)
            
            
               31. oktobra 2005 je Slovaška vložila zahtevek za povračilo vseh odhodkov, nastalih na njenem ozemlju.
            
         
               (5)
            
            
               Slovaški organi so v celoti izpolnili svoje tehnične in upravne obveznosti, določene v členu 3 Odločbe 90/424/EGS in členu 6 Uredbe (ES) št. 349/2005.
            
         
               (6)
            
            
               Plačilo finančnega prispevka Skupnosti se izvede pod pogojem, da se načrtovani ukrepi dejansko že izvajajo in da pristojni organi zagotovijo vse potrebne informacije v določenih rokih.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Dodelitev finančnega prispevka Skupnosti za Slovaško republiko
   1.   Slovaška lahko pridobi finančni prispevek Skupnosti za odhodke, nastale v okviru nujnih ukrepov za boj proti klasični prašičji kugi leta 2005.
   2.   Finančni prispevek Skupnosti predstavlja 50 % odhodkov, upravičenih do financiranja Skupnosti. Izplača se pod pogoji, določenimi v Uredbi Komisije (ES) št. 349/2005.
   Člen 2
   Naslovnik
   Ta odločba je naslovljena na Slovaško republiko.
   
      V Bruslju, 6. septembra 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 224, 18.8.1990, str. 19. Odločba, kakor je bila nazadnje spremenjena z Odločbo Sveta 2006/53/ES (UL L 29, 2.2.2006, str. 37).
   
      (2)  UL L 55, 1.3.2005, str. 12.